**Príloha č. 2**

**Zmluva o dielo č. ............/2022**

**uzavretá podľa ust. § 536 a nasl. Zákona č. 513/1991 Zb. Obchodného zákonníka v znení neskorších predpisov**

**medzi nasledovnými zmluvnými stranami a za nasledovných, zmluvnými stranami dojednaných podmienok:**

**1. Objednávateľ:**

obchodné meno: **Stredná športová škola**

adresa sídla: Trieda SNP 54, 974 01 Banská Bystrica

zástupca: PaedDr. Jozef Smekal – riaditeľ školy

IČO: 00516554

DIČ: 2021121729

IČ DPH: nie je platcom DPH

bankové spojenie: IBAN: SK16 8180 0000 0070 0039 5315

kontakt: 048/4712831

e – mail: smekal@sgbb.edupage.org

(ďalej len ako ,,objednávateľ“)

a

**2. Zhotoviteľ:**

obchodné meno:

adresa sídla:

zástupca:

IČO:

 bankové spojenie:

kontakt:

e – mail:

(ďalej len ako ,,zhotoviteľ“)

Objednávateľ a zhotoviteľ sa ďalej v ustanoveniach tejto zmluvy spoločne označujú aj ako ,,zmluvné strany“ a táto zmluva sa ďalej označuje len ako ,,zmluva“.

**Článok 1**

**Predmet zmluvy a miesto plnenia**

1. Predmetom tejto zmluvy je záväzok zhotoviteľa zhotoviť pre objednávateľa dielo charakterizované v nasledujúcom ods. 2 tohto článku zmluvy a záväzok objednávateľa zaplatiť zhotoviteľovi cenu za dielo charakterizovanú v čl. 2 ods. 2 tejto zmluvy.
2. Dielom v zmysle tejto zmluvy je : **,,Stavebné opravy a maľovanie priestorov v učebniach a priestoroch regenerácie Strednej športovej školy Banská Bystrica“,** (ďalej len ako ,,dielo“), pričom zahŕňa práce špecifikované :
	1. vo výkaze výmer a rozpočte, ktorý tvorí prílohu č. 1 tejto zmluvy (ďalej len ako ,,výkaz výmer“) .
3. Miestom plnenia predmetu zmluvy je Stredná športová škola, Trieda SNP 54, Banská Bystrica.

**Článok 2**

**Cena a platobné podmienky**

1. Cena za dielo je určená ako súčet položiek rozpočtu obsiahnutých vo výkaze výmer.
2. Za splnenie predmetu zmluvy uvedeného v čl. 1. ods. 1 tejto zmluvy sa objednávateľ zaväzuje zaplatiť zhotoviteľovi sumu v nasledovnej výške:

|  |  |
| --- | --- |
| Cena bez DPH :  | DPH € |
| DPH 20 % :  |  € |
| Cena s DPH:  | **€** |
| Slovom:  |  |

Cena zahŕňa všetky náklady, poplatky a úhrady zhotoviteľa spojené s vykonávaním diela podľa tejto zmluvy, predovšetkým však náklady na prácu, stroje, vybavenie a zariadenia, vrátane ich používania a údržby, služby zabezpečujúce realizáciu prác, ich dokončenie a údržbu počas vykonávania diela, likvidáciu odpadu vzniknutého v súvislosti s vykonávaním diela, náklady na zabezpečenie bezpečnosti a ochrany zdravia pri práci, zisk a všeobecné riziká stanovené touto zmluvou, zmluvne určenými záväzkami a zodpovednosťou.

1. Ku zmene ceny diela môže dôjsť písomnou alebo e-mailovou formou ak:
2. objednávateľ žiadosťou adresovanou zhotoviteľovi zmení rozsah diela jeho rozšírením; podkladom pre takéto zvýšenie ceny za dielo bude výkaz výmer, pričom ak bude objednávateľ požadovať práce naviac, ktoré nie sú zahrnuté vo výkaze výmer, zhotoviteľ predloží objednávateľovi návrh zvýšenej ceny do 5 pracovných dní odo dňa obdržania žiadosti objednávateľa (postačuje e – mailom);
3. objednávateľ žiadosťou adresovanou zhotoviteľovi zmení rozsah diela jeho zúžením, t. j. vylúči akúkoľvek položku z výkazu výmer; cena sa zníži o cenu nezrealizovaných položiek výkazu výmer;
4. nastane zmena technického riešenia diela požadovaného objednávateľom; cena sa zmení dohodou zmluvných strán;
5. nastane zmena sadzby dane z pridanej hodnoty; cena sa primerane zvýši alebo zníži automaticky.
6. Ak sa pre riadne dokončenie diela ako celku vyžaduje použitie materiálov, výrobkov alebo vykonanie prác, ktoré nie sú zahrnuté vo výkaze výmer, takto vzniknuté náklady je zhotoviteľ oprávnený účtovať výlučne v prípade, že tieto objednávateľ vopred odsúhlasil ešte pred ich samotným použitím (postačuje e – mailom). Cena diela sa v tomto prípade nemení.
7. Objednávateľ sa zaväzuje zaplatiť cenu za dielo na základe faktúry, ktorú vystaví zhotoviteľ po odovzdaní diela ako celku za predpokladu, že všetky zistené vady a/alebo nedorobky zistené pri preberaní a odovzdávaní diela (,,ďalej len ako ,,preberacie konanie“) boli riadne odstránené. Ak sa v rámci preberacieho konania vyskytnú drobné vady a nedorobky, ktoré nebránia dielo ako také užívať, objednávateľ zaplatí zhotoviteľovi cenu za dielo krátenú o sumu vo výške 10 % z ceny diela bez DPH ak sa na tom zmluvné strany výslovne dohodnú. Ak zhotoviteľ drobné chyby a nedorobky odstráni, objednávateľ sa zaväzuje čiastočne neuhradenú cenu za dielo doplatiť v lehote do 14 kalendárnych dní odo dňa odstránenia drobných vád a nedorobkov. Článok 6 ods. 7 tejto zmluvy sa použije primerane.
8. Objednávateľ sa zaväzuje zaplatiť cenu za dielo aj na základe zálohovej faktúry, ktorú môže vystaviť zhotoviteľ najskôr do 3 dní odo dňa začatia prác na diele, a to za tovar a materiál potrebný k obstaraniu diela. Zálohová faktúra bude splatná 14 kalendárnych dní odo dňa jej vystavenia. Zálohová platba  musí byť finančne vysporiadaná najneskôr do 28.3.2022.
9. Zhotoviteľ je povinný k faktúre priložiť aj nasledovné prílohy:
	* 1. kópiu súpisu všetkých vykonaných prác a dodávok,
		2. kópiu preberacieho a odovzdávacieho protokolu,
		3. záznam o odstránení vád a nedorobkov na diele .
10. Faktúra ako daňový doklad musí mať všetky náležitosti uvedené v ust. § 10 Zákona č. 431/2002 z. z. o účtovníctve a ust. § 71 Zákona č. 222/2004 z. z. o dani z pridanej hodnoty, pričom splatnosť bude 14 kalendárnych dní odo dňa jej preukázateľného doručenia do sídla objednávateľa. Ak faktúra spolu s prílohami nebude obsahovať všetky dohodnuté náležitosti, objednávateľ vráti faktúru zhotoviteľovi a určí všetky nedostatky, ktoré je potrebné odstrániť (postačuje e - mailom). Plynutie lehoty splatnosti sa tak preruší a začne opäť plynúť dňom doručenia opravenej faktúry objednávateľovi.
11. Zmluvné strany sa dohodli, že faktúra sa považuje za uhradenú dňom pripísania finančných prostriedkov na účet zhotoviteľa.

**Článok 3**

**Termín plnenia a odovzdania diela**

1. Termín začatia prác jedo 3 dní od podpísania zmluvy. termín odovzdania diela je do 25.3.2022 **vrátane.**
2. Zhotoviteľ je oprávnený požadovať zmenu termínu plnenia diela iba v prípadoch, ktoré objektívne a preukázateľne bránia vykonávaniu diela, a to v prípade:
3. zásahu orgánu verejnej správy, ktorý vznikol z dôvodov mimo sféry vplyvu zhotoviteľa,
4. prerušenia prác na diele objednávateľom,
5. zmeny technického riešenia diela vyvolané objednávateľom,
6. vyššej moci, ktorá znemožňuje riadne vykonávanie diela alebo jeho časti (napr. okolnosti, ktoré majú vplyv na dielo, ktoré sú nezávislé na vôli zmluvných strán, ktoré zmluvné strany nemôžu ovplyvniť a ktoré ani pri zachovaní všetkej odbornej starostlivosti nemohli zmluvné strany predpokladať – vojna, mobilizácia, povstanie, a iné).
7. Zmenu termínu plnenia diela podľa ods. 2 tohto článku zmluvy je zhotoviteľ povinný ohlásiť objednávateľovi čo do dôvodu písomne (postačuje aj emailom). V takomto prípade zhotoviteľ nie je v omeškaní s ukončením a odovzdaním diela.

1. Riadnym a úplným vykonaním diela podľa zmluvy a riadnym splnením všetkých záväzkov zhotoviteľa podľa zmluvy sa rozumie odovzdanie diela objednávateľovi na základe preberacieho a odovzdávacieho protokolu (ďalej len ako ,,protokol“), ktorý je povinný vypracovať zhotoviteľ.
2. V prípade, že sa objednávateľ dostane do omeškania s úhradou zálohovej faktúry vystavenej podľa čl. 2 ods. 8 tejto zmluvy, zhotoviteľ môže termín odovzdania diela posunúť o taký počet dní, koľko sa objednávateľ omeškal s touto  úhradou.

**Článok 4**

# Práva a povinnosti zhotoviteľa

1. Zhotoviteľ sa zaväzuje vykonať dielo v súlade s jeho cenovou ponukou okrem výnimiek uvedených v tejto zmluve, ktorú predložil objednávateľovi v zákazke na uskutočnenie stavebných prác: „**Stavebné opravy a maľovanie priestorov v učebniach a priestoroch regenerácie Strednej športovej školy Banská Bystrica“ .**
2. Zhotoviteľ sa zaväzuje zhotoviť pre objednávateľa kompletné dielo, bez akýchkoľvek technických nedostatkov, a to vo vlastnom mene a na vlastnú zodpovednosť, pri dodržaní predpísaných kvalitatívnych a technických podmienok, v súlade s platnými technickými normami a všeobecne záväznými právnymi predpismi, za podmienok dohodnutých v zmluve, riadne a včas a zhotovené dielo odovzdať objednávateľovi. Za týmto účelom sa zhotoviteľ zaväzuje použiť na vykonanie diela tovar, materiál, diely, výrobky prípadne stroje a zariadenia (ďalej len ako ,,veci“), ktoré sú uvedené vo vypracovanej cenovej ponuke a ktoré budú spĺňať predpisy a technické normy STN.
3. Zhotoviteľ je povinný zabezpečiť na svoje náklady nákup a dopravu všetkých vecí, ktoré sú nevyhnutné k riadnemu vykonaniu diela a ich presun na miesto výkonu diela.
4. Zhotoviteľ je povinný pri plnení tejto zmluvy riadiť sa východiskovými podkladmi a pokynmi objednávateľa (postačuje e – mailom). Ak pokyn objednávateľa bude podľa názoru zhotoviteľa nevhodný, zhotoviteľ je povinný na to objednávateľa upozorniť bez zbytočného odkladu (postačuje e – mailom). Ak bude objednávateľ aj napriek takémuto upozorneniu trvať na realizácii sporných prác, zhotoviteľ nezodpovedná za prípadné škody spôsobené v dôsledku nevhodných pokynov objednávateľa.
5. Zhotoviteľ sa zaväzuje, že pred realizáciou jednotlivých častí diela predloží a odovzdá objednávateľovi na schválenie vzorky vecí, ktoré budú použité pri realizácii diela.
6. Zhotoviteľ sa zaväzuje počas vykonávania diela ako aj počas odstraňovania prípadných vád a nedorobkov:
7. postupovať s odbornou starostlivosťou, dodržiavať všeobecne záväzné predpisy, technické normy a podmienky tejto zmluvy;
8. plniť predmet zmluvy na vlastné nebezpečenstvo;
9. dodržiavať všetky povinnosti vyplývajúce z predpisov pre PO a BOZP, hygienických a ekologických predpisov a predpisov upravujúcich nakladanie s odpadmi a až do odovzdania diela zabezpečiť ochranu hmotných prostriedkov s ním súvisiacich pred poškodením a odcudzením;
10. informovať objednávateľa bez zbytočného odkladu o všetkých zistených skutočnostiach alebo skrytých prekážkach, ktoré by mohli spôsobiť prekážky vo vykonávaní diela dohodnutým spôsobom, resp. ovplyvniť kvalitu a rozsah diela;
11. odovzdať objednávateľovi certifikáty na použité materiály a zariadenia pred ich zabudovaním do diela v zmysle platných právnych predpisov;
12. vykonať na vlastné náklady všetky skúšky, kontroly a merania, ktoré sú potrebné pre riadne ukončenie diela;
13. udržiavať na stavbe poriadok a čistotu, odstraňovať odpady a nečistoty vzniknuté z jeho činnosti;
14. dokladovať objednávateľovi uskladnenie odpadov podľa predpisov upravujúcich nakladanie s odpadmi;
15. odovzdať predmet zmluvy v dohodnutom termíne a rozsahu.

1. Zhotoviteľ je povinný ku dňu podpisu tejto zmluvy mať uzatvorené a počas doby vykonávania diela mať v platnosti nasledujúce poistné zmluvy:

|  |  |
| --- | --- |
| **Druh poistenia** | **Výška poistného krytia s DPH** |
| Poistenie proti poškodeniu diela | 100.000,00 Eur |
| Poistenie proti všetkým rizikám (proti strate alebo poškodeniu akéhokoľvek majetku dodaného na stavenisko | 100.000,00 Eur |
| Poistenie zodpovednosti voči tretím osobám | 100.000,00 Eur |
| Poistenie zodpovednosti voči zamestnancom objednávateľa  | 100.000,00 Eur |

1. Zhotoviteľ je povinný kedykoľvek, na vyžiadanie zodpovedného pracovníka objednávateľa, predložiť všetky požadované doklady z oblasti BOZP, PO a hygieny práce týkajúce sa činnosti zhotoviteľa.
2. Zhotoviteľ a jeho dodávatelia a subdodávatelia sú povinní na požiadanie objednávateľa zúčastňovať sa kontrolných dní, ktoré zvoláva objednávateľ a na kontrolných dňoch informovať objednávateľa o stave rozpracovanosti diela. Zmluvné strany sa dohodli, že kontrolný deň sa bude konať v termíne určenom ich vzájomnou dohodou, najneskôr však do 5 kalendárnych dní odo dňa obdržania žiadosti objednávateľa zhotoviteľovi (postačuje e – mailom).
3. Zhotoviteľ sa zaväzuje vykázať zo staveniska všetky osoby, ktoré odmietajú dodržiavať podmienky ustanovené všeobecne záväznými právnymi predpismi na úseku BOZP, ochrany pred požiarmi, hygieny a ochrany životného prostredia alebo osoby, ktorí tieto predpisy porušujú, ako aj všetky osoby, ktoré nie sú uvedené v zozname pracovníkov podľa ods. 8 tohto článku zmluvy. Za týmto účelom sa zhotoviteľ zaväzuje, aby všetci jeho pracovníci absolvovali všetky školenia a disponovali všetkými nevyhnutnými certifikátmi, osvedčeniami a povoleniami.
4. Zhotoviteľ sa zaväzuje s okamžitou účinnosťou odvolať z prác na vykonávaní diela pracovníka, ktorý v priebehu vykonávania diela na žiadosť objednávateľa alebo ním poverenej osoby absolvoval skúšku na overenie prítomnosti alkoholu alebo inej omamnej /psychotropnej látky s pozitívnym výsledkom.

1. Zhotoviteľ je oprávnený kedykoľvek počas trvania tejto zmluvy využiť na vykonanie diela subdodávateľa. O tejto skutočnosti je povinný informovať objednávateľa bez zbytočného odkladu. O využití nového subdodávateľa je zhotoviteľ povinný informovať objednávateľa do 2 kalendárnych dní (postačuje e-mailom).

#### Článok 5

**Práva a povinnosti objednávateľa**

1. Objednávateľ je povinný na základe výzvy zhotoviteľa prevziať dielo, ktoré je zhotovené riadne a včas bez akýchkoľvek chýb a nedorobkov, a to aj skôr, ako je dohodnutý termín plnenia, pokiaľ mu v tom nebudú brániť objektívne okolnosti.
2. Objednávateľ je povinný zaplatiť zhotoviteľovi za zhotovené dielo cenu dohodnutú podľa čl. 2. ods. 2 tejto zmluvy.
3. Objednávateľ je povinný zabezpečiť pred poškodením vlastné zariadenia objednávateľa, ktoré sa nachádzajú v priamom dotyku stavebných prác.
4. Objednávateľ sa zaväzuje:
5. informovať zhotoviteľa bez zbytočného odkladu o vzniku akýchkoľvek skutočností, ktoré by mohli spôsobiť prekážky vo vykonávaní diela dohodnutým spôsobom, resp. ovplyvniť kvalitu a rozsah diela (postačuje e – mailom);
6. umožniť zhotoviteľovi prístup na miesto plnenia predmetu zmluvy v dohodnutom termíne, ako aj prístup do ostatných priestorov súvisiacich s potrebami pre riadne vykonávanie diela; v tejto súvislosti je objednávateľ povinný odovzdať zhotoviteľovi stavenisko najneskôr deň pred začatím vykonávania diela a zároveň týmto protokol aj určiť plochu určenú na dočasné uskladnenie stavebného materiálu, ako aj a stavebného odpadu, ktorého vznik sa vykonávaní diela predpokladá;
7. poskytnúť zhotoviteľovi pripojenie k odberu elektrickej energie potrebnej pre použitie elektrického náradia, a taktiež k ostatným inžinierskym sieťam nevyhnutným pre riadne vykonanie diela;
8. prevziať od zhotoviteľa tovar potrebný k vykonávaniu diela v dohodnutom termíne;
9. uplatniť reklamáciu chýb výrobkov u zhotoviteľa písomne, a to bezodkladne po ich zistení.

**Článok 6**

## Odovzdanie diela

1. Zhotoviteľ je povinný oznámiť objednávateľovi najneskôr 3 kalendárne dni vopred termín, ku ktorému bude dielo pripravené na odovzdanie a prevzatie (ďalej len ako ,,preberacie konanie“). Na základe uvedeného sa zmluvné strany dohodnú na dátume preberacieho konania. Preberacie konanie je zhotoviteľ povinný oznámiť objednávateľovi telefonicky alebo e – mailom .
2. K preberaciemu konaniu je zhotoviteľ povinný zabezpečiť preberací a odovzdávací protokol (ďalej len ako ,,protokol“) s nasledovnými prílohami:
3. dokumentáciu o priebehu všetkých realizovaných stavebných prácach,
4. doklady o uložení a likvidácii odpadu v súlade s právnymi predpismi,
5. iné zápisy a doklady podľa dohody zmluvných strán.
6. Protokol musí byť písomný, datovaný a podpísaný oboma zmluvnými stranami, inak sa má za to, že preberacie konanie sa neuskutočnilo. Ak protokol obsahuje dátum a podpisy oboch zmluvných strán a všetky požadované prílohy, dielo sa považuje za odovzdané a prevzaté v deň uvedený na protokole. V prípade, že dielo bude odovzdávané po častiach, protokol sa vyžaduje pre každú odovzdávanú časť diela samostatne, pričom za dni odovzdania sa považujú jednotlivé dni každej odovzdanej časti diela.
7. Objednávateľ je povinný prevziať dielo, ktoré bolo vykonané riadne a včas a ktoré je bez akýchkoľvek vád a nedorobkov. V prípade, že v rámci preberacieho konania zistia zmluvné strany vady alebo nedorobky diela, spíšu ich zoznam do protokolu, spolu so zápisom dohodnutého spôsobu a lehoty ich odstránenia podľa povahy vady alebo nedorobku. V prípade, že vady a nedorobky budú drobného charakteru, nebrániace riadnemu užívaniu diela, môže objednávateľ prevziať dielo s určením spôsobu a lehoty ich odstránenia na protokole. O odstránení vád a nedorobkov spíšu zmluvné strany záznam o odstránení vád a nedorobkov, ktorý musí byť podpísaný oboma zmluvnými stranami. Tento záznam sa stáva neoddeliteľnou súčasťou protokolu, pričom dátum na ňom uvedený, sa považuje za deň prevzatia a odovzdania diela.
8. Ak objednávateľ odmietne prevziať dielo bezdôvodne, dielo sa považuje za prevzaté a odovzdané v deň preberacieho konania alebo v deň, kedy sa malo konať.
9. Ak objednávateľ odmietne prevziať dielo z určitého dôvodu, je povinný tento dôvod špecifikovať v zápise o odmietnutí prevzatia diela v protokole.
10. Po ukončení prác na diele, avšak najneskôr do 7 kalendárnych dní po odovzdaní a prevzatí diela je zhotoviteľ povinný stavenisko úplne vypratať, odstrániť zvyšný materiál, odpady a ostatné veci spojené s vykonávaním diela.

**Článok 7**

**Záručná doba a reklamácie**

1. Záručná doba začína plynúť v deň nasledujúci po dni podpísania protokolu a trvá 5 rokov. V prípade výskytu drobných vád a nedorobkov sa záručná doba počíta odo dňa podpisu protokolu o odstránení drobných vád a nedorobkov.
2. V prípade, že dielo bude odovzdávané po častiach, záručná doba bude plynúť samostatne a osobitne pre každú odovzdávanú časť diela.
3. Objednávateľ je povinný oznámiť zhotoviteľovi formou písomnej reklamácie a bez zbytočného odkladu vady diela, ktoré sa objavili počas záručnej doby a ktoré sa vyskytli aj napriek primeranej starostlivosti po odovzdaní. Zhotoviteľ je následne povinný písomne reagovať na reklamáciu najneskôr do 5 kalendárnych dní za účelom dohody o spôsobe a lehote na ich odstránenie. Ak medzi zmluvnými stranami nedôjde k dohode o spôsobe a lehote na odstránenie vád (postačuje e – mailom), platí, že je zhotoviteľ povinný ich odstrániť v lehote do 30 kalendárnych dní odo dňa obdržania písomnej reklamácie a spôsobom primeraným reklamovanej vade. K odstráneniu vád diela je objednávateľ povinný zhotoviteľovi poskytnúť súčinnosť.
4. Ak vady podľa ods. 3 tohto článku zmluvy zhotoviteľ neodstráni v dohodnutej alebo určenej lehote a medzi zmluvnými stranami sa nedohodlo inak, objednávateľ má právo zadať ich odstránenie úplne alebo čiastočne tretej strane na náklady zhotoviteľa. Primerané náklady súvisiace s odstránením vady budú zhotoviteľovi vyúčtované formou faktúry, ktorú je zhotoviteľ povinný uhradiť v lehote do 14 kalendárnych dní odo dňa jej doručenia objednávateľovi, pokiaľ zmluvnými stranami nebola dohodnutá dlhšia lehota vzhľadom na povahu vady.
5. Záručná doba neplynie po dobu, po ktorú objednávateľ nemôže dielo užívať pre jeho vady, za ktoré zodpovedá zhotoviteľ. V prípade, že pri odstraňovaní chýb došlo k výmene jednotlivých častí za nové, pre nové časti diela začína plynúť nová záručná doba.
6. Zhotoviteľ je povinný chrániť dielo počas jeho realizácie a zabezpečiť hotové časti diela ochrannými prostriedkami tak, aby nedošlo k jeho zničeniu, poškodeniu alebo znehodnoteniu do doby odovzdania diela objednávateľovi.

**Článok 8**

**Odstúpenie od zmluvy**

1. Objednávateľ je oprávnený odstúpiť od zmluvy, ak :
2. zhotoviteľ aj napriek písomnému upozorneniu objednávateľa bezdôvodne pokračuje v chybnom plnení alebo ak v primeranej lehote určenej na odstránenie chyby, zhotoviteľ chybu diela bezdôvodne neodstránil;
3. zhotoviteľ bez dôvodov neprevezme stavenisko, nedokáže zhotoviť dielo riadne a včas alebo zastaví práce na diele pred jeho dokončením bez dôvodu;
4. sa voči zhotoviteľovi vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté vyrovnávacie konanie alebo ak zhotoviteľ vstúpil do likvidácie.
5. Zhotoviteľ je oprávnený odstúpiť od zmluvy, ak :
6. objednávateľ určuje zhotoviteľovi opakovane pokyny, ktoré sú podľa názoru zhotoviteľa v rozpore s touto zmluvou;
7. objednávateľ neinformoval zhotoviteľa bez zbytočného odkladu o vzniku akýchkoľvek skutočností, ktoré by mohli spôsobiť prekážky vo vykonávaní diela dohodnutým spôsobom, resp. ovplyvniť kvalitu a rozsah diela;
8. objednávateľ neumožnil zhotoviteľovi prístup na miesto plnenia predmetu zmluvy v dohodnutom termíne;
9. Pokiaľ niektorá zo zmluvných strán odstúpi od tejto zmluvy a zmluvné strany sa nedohodnú inak,
10. zhotoviteľ je povinný okamžite zastaviť práce na vykonávanom diele okrem tých, ktoré sú neodkladné; pod neodkladnými prácami sa rozumejú práce, ktorých nevykonanie by mohlo spôsobiť ohrozenie života alebo zdravia osôb, vznik škody na diele, životnom prostredí, majetku objednávateľa alebo tretej osoby;
11. zmluvné strany vykonajú odovzdanie a prevzatie doteraz vykonaných prác na vykonávanom diele, o čom vyhotovia protokol, ktorý bude datovaný a podpísaný oboma zmluvnými stranami;
12. zhotoviteľ bezodkladne opustí stavenisko, pričom do tohto momentu zabezpečí ochranu staveniska v zmysle tejto zmluvy.

**Článok 9**

**Zmluvné pokuty a penále, náhrada škody**

1. Zhotoviteľ je povinný uhradiť objednávateľovi zmluvné pokuty v nasledovných výškach a pre prípad nasledovných porušení:
2. ak sa zhotoviteľ bezdôvodne dostane do omeškania s odovzdaním diela ako celku, zmluvnú pokutu vo výške 0,05 % z ceny diela s DPH, a to za každý aj začatý deň omeškania;
3. ak zhotoviteľ bezdôvodne poruší svoju zmluvnú povinnosť a/ alebo záväzok, s ktorým táto zmluva spája právo objednávateľa od tejto zmluvy odstúpiť, zmluvnú pokutu vo výške 10 % z realizovaných prác ku dňu odstúpenia; zvyšok vykonaných práv zhotoviteľom je objednávateľ povinný zaplatiť;
4. ak zhotoviteľ bezdôvodne neodstráni v dohodnutom termíne chyby alebo nedorobky diela reklamované objednávateľom počas plynutia záručnej doby, zmluvnú pokutu vo výške 100, 00 Eur (slovom: jednosto eur);
5. ak zhotoviteľ porušil niektorú z povinností uvedených v čl. 4 ods. 6 písm. a) až h), zmluvnú pokutu vo výške 100,00 Eur (slovom: jednosto eur);
6. ak sa zhotoviteľ nedostaví na požiadanie objednávateľa na kontrolný deň v zmysle ust. čl. 4 ods. 11 tejto zmluvy, zmluvnú pokutu vo výške 100,00 Eur (slovom: jednosto eur).
7. Zaplatením zmluvnej pokuty sa zhotoviteľ nezbavuje povinnosti dielo vykonať podľa podmienok stanovených touto zmluvou.
8. Objednávateľ je povinný uhradiť objednávateľovi zmluvné pokuty v nasledovných výškach a pre prípad nasledovných porušení ak:
9. je objednávateľ v omeškaní so splnením povinnosti zaplatiť zhotoviteľovi za zhotovené dielo cenu dohodnutú podľa čl. 2 ods. 2 tejto zmluvy alebo cenu stanovenú v zálohovej faktúre vystavenej podľa čl. 2 ods. 8 tejto zmluvy, zmluvnú pokutu vo výške 0,05 % za každý deň omeškania;
10. objednávateľ porušil povinnosť informovať zhotoviteľa bez zbytočného odkladu o vzniku akýchkoľvek skutočností, ktoré by mohli spôsobiť prekážky vo vykonávaní diela dohodnutým spôsobom, resp. ovplyvniť kvalitu a rozsah diela, zmluvnú pokutu vo výške 1000,00 Eur (slovom: jedentisíc eur), a to za každé takéto porušenie;
11. objednávateľ porušil povinnosť umožniť zhotoviteľovi prístup na miesto plnenia predmetu zmluvy v dohodnutom termíne, ako aj prístup do ostatných priestorov súvisiacich s potrebami pre riadne vykonávanie diela, zmluvnú pokutu vo výške 100,00 Eur (slovom: jednosto eur), a to za každé takéto porušenie;
12. objednávateľ porušil povinnosť poskytnúť mu pripojenie k odberu elektrickej energie potrebnej pre použitie elektrického náradia, a taktiež k ostatným inžinierskym sieťam nevyhnutným pre riadne vykonanie diela, zmluvnú pokutu vo výške 200,00 Eur (slovom: dvesto eur), a to za každé takéto porušenie;
13. objednávateľ porušil povinnosť prevziať od zhotoviteľa tovar potrebný k vykonávaniu diela v dohodnutom termíne, zmluvnú pokutu vo výške 100,00 eur (slovom: jednosto eur);
14. Zaplatením zmluvnej pokuty sa objednávateľ nezbavuje povinnosti uhradiť zhotoviteľovi cenu diela dohodnutú v zmysle čl. 2 ods. 2 tejto zmluvy.
15. Ustanoveniami o zmluvnej pokute dohodnutej podľa ods. 4 tohto článku zmluvy nie je dotknuté právo zhotoviteľa na náhradu škody spôsobenú omeškaním s úhradou ceny diela a právo na náhradu škody, ktorú objednávateľ preukázateľne spôsobil zhotoviteľovi v súvislosti s vykonávaním diela.

**Článok 10**

**Záverečné ustanovenia**

1. **Doručovanie:**
	1. pokiaľ sa v zmysle tejto zmluvy má doručovať písomne, všetky písomnosti musia byť doručené na adresy strán uvedené v záhlaví tejto zmluvy alebo na iné adresy, ktoré si zmluvné strany preukázateľne oznámia. Pokiaľ sa v zmysle tejto zmluvy má doručovať e – mailom, má sa doručovať na e – mailové adresy uvedené v záhlaví tejto zmluvy;
	2. písomnosť doručovaná písomne v zmysle tejto zmluvy sa považuje za doručenú jej odovzdaním oprávnenej osobe zmluvnej strany alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej písomnosti alebo odmietnutím prevzatia písomnosti takou osobou;
	3. písomnosť doručovaná e – mailom v zmysle tejto zmluvy sa považuje za doručenú dňom jej elektronického odoslania a e – mailovú na adresu uvedenú v záhlaví tejto zmluvy;
	4. v prípade doručovania prostredníctvom Slovenskej pošty a. s. alebo prostredníctvom kuriérskej spoločnosti doručením na adresu zmluvnej strany a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, najneskôr však uplynutím 3. dňa nasledujúceho po dni podania zásielky na prepravu, a to bez ohľadu na úspešnosť doručenia a bez ohľadu na to, či sa druhá zmluvná strana s písomnosťou oboznámila.

1. Táto zmluva je vyhotovená v 2 rovnopisoch s platnosťou originálu, pričom jeden rovnopis je určený pre objednávateľa a jeden je určený pre zhotoviteľa.
2. Táto zmluva nadobúda platnosť a účinnosť po podpise obidvoma zmluvnými stranami, prípadne pokiaľ ide o účinnosť, deň nasledujúci po dni zverejnenia v príslušnom registri.
3. Akékoľvek zmeny tejto zmluvy, doplnky k nej alebo jej zrušenie okrem prípadov vymedzených v tejto zmluve, musia byť vyhotovené formou písomného dodatku k zmluve v rovnakom množstve rovnopisov, ako je táto zmluva, pričom platnosť nadobudnú po podpise obidvoma zmluvnými stranami.
4. Právne vzťahy, ktoré nie sú priamo upravené touto zmluvou, sa riadia ustanoveniami Obchodného zákonníka v platnom znení (Zákon č. 513/1991 z. z.) a ustanoveniami Občianskeho zákonníka v platnom znení (Zákon č. 40/1964 z. z.) .
5. Zhotoviteľ sa zaväzuje, že bez predchádzajúceho písomného súhlasu objednávateľa neprevedie žiadne záväzky, práva alebo povinnosti vyplývajúce zo zmluvy na žiadnu tretiu osobu.
6. Zhotoviteľ vyhlasuje, že má všetky platné povolenia a licencie, ktoré sú nevyhnutné k zhotoveniu diela a že tieto povolenia a licencie sú postačujúce k tomu, aby mohol začať vykonávanie diela a riadne a včas dielo vykonať.
7. V prípade, ak je alebo ak sa z akéhokoľvek dôvodu stane niektoré ustanovenie zmluvy neplatné, neúčinné alebo nevynútiteľné (obsolentné), nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení zmluvy prípadne zmluvy ako takej. Zmluvné strany sú povinné v dobrej viere, rešpektujúc zásady dobrých mravov rokovať tak, aby bolo neplatné, neúčinné alebo nevynútiteľné ustanovenie zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel zmluvy musí byť zachovaný. Do doby, pokiaľ takáto zmluva nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia zmluvy a ak také ustanovenia nie sú, tak sa použijú také ustanovenia slovenských právnych predpisov a inštitútov, ktoré zodpovedajú kritériám predchádzajúcej vety.
8. Obidve zmluvné strany vyhlasujú, že túto zmluvu uzatvárajú dobrovoľne po dôkladnom oboznámení sa s jej obsahom, nie v stave tiesne za nápadne nevýhodných podmienok a že plne rozumejú dohodnutým zmluvným podmienkam, tieto podmienku prijímajú a zaväzujú sa ich plniť, na znak čoho všetkého zmluvu vlastnoručne podpisujú.

 v Banskej Bystrici, dňa v

 –––––––––––––––––––––––––– –––––––––––––––––––––––––––

 za objednávateľa za zhotoviteľa

### PaedDr. Jozef Smekal – riaditeľ školy